L'Ajuntament de Gandia organitza dos webinars sobre el futur del treball i els recursos formatius per a la transformació digital en el marc del projecte AULA MENTOR.
09 desembre 2020

## L'Ajuntament de Gandia organitza dos webinars sobre el futur del treball i els recursos formatius per a la transformació digital en el marc del projecte AULA MENTOR.09 desembre 2020Última actualització: 14 juliol 2025

L' [Ajuntament de Gandia](http://www.gandia.es) a través d'[Urbalab](http://www.urbalabgandia.com) [Gandia](http://www.urbalabgandia.com),   ha estat beneficiari d’una subvenció per a la difusió del programa d'[Aula Mentor,](http://www.aulamentor.es) un programa de formació oberta i flexible a través d’internet, dirigit a persones que desitgen ampliar les seues competències personals i professionals.

Per contribuir a la divulgació d’aquesta proposta formativa, s’han organitzat dos webinar. El primer d’ells, programat per al dia 10 de desembre, porta per títol “_El futur del treball”_ i inclou continguts com el coneixement com a eina d’adaptació a la societat en xarxa, la implicació de les TIC's al nou model de treball, l’evolució del mercat de treball i l’orientació de la carrera professional cap a sectors de futur.

El segon webinar, que tindrà lloc el dia 15 de desembre, s’anomena _“La formació com a mitjà d’adaptació a l’entorn canviant”_ i tractarà assumptes com l’aprenentatge al llarg de la vida, l’aprenentatge en l’era digital i en concret l’Aula Mentor com a exemple de formació adaptada a l’entorn canviant.

Els continguts d’aquesta proposta formativa tenen com a objectiu donar a conèixer aquesta oferta de formació com una eina per a la transformació digital i l'adaptació al nou mercat laboral. També donar a conèixer els diferents recursos de formació que es poden utilitzar per a adquirir les competències i habilitats que requereix el nou model de treball.  
  
La formació s'estructurarà en dues sessions en línia, webinar, en horari de 12 a 13 hores i els participants han de comptar amb dispositiu propi amb accés a internet.

L’ajuntament de Gandia compta amb el projecte d’Aula Mentor des de l’any 2014. L’aula està ubicada a les instal·lacions d’Urbalab Gandia i disposa de recursos materials i tecnològics per a l’aprenentatge en línia.

El programa inclou una ampla varietat de cursos de temàtiques molt diferents pensats per a aquelles persones que vulguen millorar la seua ocupabilitat o el seu desenvolupament professional i que tinguen interès en conèixer les oportunitats de formació que ofereix l'era digital.

Els i les participants, després de la formació en línia, han de superar un examen presencial i obtindran un certificat expedit pel Ministeri d'Educació i Formació Professional, entitat promotora del programa.

  

[Twittear](https://twitter.com/share)